Znojna žlijezda
Znojne žlijezde, poznate i kao sudoriferne žlijezde ili sudoriparne žlijezde (sudor = znoj), su male cjevaste strukture u koži koje proizvode znoj. Znojne žlijezde su vrsta egzokrine žlijezde, žlijezde koje proizvode i izlučuju supstance na epitelnu površinu pomoću svojih kanala. Dvije su glavne vrste znojnih žlijezda koje se razlikuju po svojoj strukturi, funkciji, sekretornom proizvodu, mehanizmu izlučivanja, anatomskoj raspodjeli i raspodjeli među vrstama: Ekrine znojne žlijezde raspoređene su gotovo po cijelom ljudskom tijelu, u različitoj gustoći, s najvećom na dlanovima i tabanima, zatim na glavi, ali mnogo manje na trupu i ekstremitetima. Njihova sekrecija na bazi vode predstavlja primarni oblik hlađenja kod ljudi. Apokrine znojne žlijezde uglavnom su kod ljudi ograničene na aksile (pazuhe) i perianalno područje. Nisu značajne za hlađenje kod ljudi, ali su jedine efikasne znojne žlijezde kod papkaraa, kao što su deva, magarac, konj i goveda. Ceruminozne žlijezde (koje proizvode ušni vosak = cerumen), mliječne žlijezde (koje proizvode mlijeko) i cilijarne žlijezde na očnim kapcima su modificirane apokrine znojne žlijezde.